user
Funda le ndaba ekhuluma ngokudlala amamarimba, bese uphendula imibuzo.

Ziningi izinto ezishiwo ngokuthi ama-marimba avela kanjani. Ulwazi olukhona lukhombisa
ngokusobala ukuthi ama-marimba aqala eminyakeni eminingi kakhulu eyedlule e-Afrika.
Ngokuhamba kwesikhathi ahamba aze afika eMelika okuyilapho kwavela ama-marimba esimanje
njengoba esedume kangaka nje. Igama lama-marimba livela ezilimini ezimbili zase-Afrika. Namuhla,
ama-marimba awuhlobo lwezinsimbi zomculo ezisemthwethweni emazweni afana ne-Guatemala,
ne-Nicaraga, ne-Costa Rica kanye nase-Mexico.
Izikole eziningi zase-Afrika ziyawasebenzisa kakhulu ama-marimba esimanje kulesi sikhathi esiphila
kuso. Sekuyinto ejwayelekile ukubona abafundi bedlala ama-marimba emakhonsathini ezikole
ehlukahlukene. Okunye okuhle ukubona ukuthi indlela adlalwa ngayo inokuhambisana nezinye
izinhlobo zemiculo ethandwa ngabantu abasha. Lokhu kuhle ngoba kuyabaheha abantu abasha.
Kuningi okungashiwo ngama-marimba ngeqhaza alibambayo empilweni. Isibonelo salokhu ukuthi
kubalulekile ukuwagcina ngendlela efanele ama-marimba ukuze angalimali. Njengoba enziwe
ngezingodo, kumele agcinwe endaweni eyomile. Isidingo sokunakekela ama-marimba ngale ndlela
sikufundisa ukunakekela into oyisebenzisayo ukuze ukwazi ukuyisebenzisa nangolunye usuku.
Yingakho-nje kukuhle ukuthi ama-marimba asedumile kakhulu ezikoleni.
Ukudlala ama-marimba kuyinto engenziwa abantu abadala nabancane. Abantu bathi kulula
ukudlala ama-marimba ngoba asikho isidingo sokufundela umculo. Ungafunda ukudlala iculo elilula
ngokushesha kuma-marimba uma uqhathanisa nezinye izinsimbi zomculo ezidinga amakhono
asezingeni eliphezulu.
Ngale ndlela, ukudlala ama-marimba kuyasiza ukusondeza abantu abahlukene ndawonye. Umuntu
oqalayo kungamthatha isikhathi esingangehora nje kuphela ukuthi akwazi ukudlala iculo kumamarimba kanye nabantu abanesikhathi eside bewadlala futhi asebenesipiliyoni. Ngakho-ke uma
usafunda ukuwadlala angeke uzizwe sengathi uyahluleka noma ubambezela abanye odlala nabo.
Kunalokho uzizwa uyingxenye yeqembu ngokushesha. Konke lokhu kwenza abantu abanamakhono
ahlukene ukuba bakwazi ukuba ndawonye badlale umculo, futhi kukhuthaza ukusebenzisana
nokubambisana.
Njengoba ama-marimba ehlanganisa abantu ngale ndlela, awubi nomzwangedwa noma isizungu
lapho udlala ngoba usuke uhlanganyele nabanye. Ukufunda nabanye abantu kuyinto ekhuthazayo
ikakhulukazi lapho kumnandi khona. Kungabasiza nalabo abanamahloni ukuba bazithole
besendaweni lapho behlanganyela nabanye abantu ngaphandle kwengcindezi. Ngakho-ke, ukudlala
lo mculo wama-marimba kungaba indlela enhle yokuzenzela abangane abasha ngendlela emnandi.

2 Livela kuphi igama lama-marimba?

assistant
e-Afrika 